Document ID: 32006R0031

UREDBA KOMISIJE (ES) št. 31/2006
z dne 10. januarja 2006
o zahtevkih za uvozna dovoljenja za riž s poreklom iz Egipta v okviru tarifne kvote za leto 2006, določene z Uredbo (ES) št. 955/2005
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1785/2003 z dne 29. septembra 2003 o skupni ureditvi trga za riž (1),
ob upoštevanju Uredbe Komisije (ES) št. 955/2005 z dne 23. junija 2005 o odprtju uvozne kvote Skupnosti za riž s poreklom iz Egipta (2) in zlasti člena 4(3) Uredbe,
ob upoštevanju naslednjega:
(1)
Zahtevki za uvozna dovoljenja za riž z oznako KN 1006, vloženi pred 2. januarjem 2006 do 13. ure in sporočeni Komisiji, se nanašajo na količino 67 593 ton, medtem ko je za uvoz največja količina 5 605 ton riža z oznako KN 1006 v skladu s Protokolom k Evro-mediteranskemu sporazumu med Evropskimi skupnostmi in njihovimi državami članicami na eni strani in Arabsko republiko Egipt na drugi strani, zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji (3), ki je priložen k Sklepu Sveta 2005/89/ES (4).
(2)
Posledično je treba določiti odstotek znižanja za zahtevke za uvozna dovoljenja, oddane pred 2. januarjem 2006 do 13. ure in upravičene do znižanja v višini 100 % pri carinah, izračunanih v skladu s členom 11 Uredbe (ES) št. 1785/2003.
(3)
Prav tako se ne izda več uvoznih dovoljenj, ki dovoljujejo zmanjšanje carin za 100 % za leto 2006.
(4)
Zaradi svojega namena začne ta uredba veljati na dan objave -
SPREJELA NASLEDNJO UREDBO:
Člen 1
Zahtevki za uvozna dovoljenja za riž z oznako KN 1006 v okviru kvote, odprte z Uredbo (ES) št. 995/2005, ki so bili vloženi pred 2. januarjem 2006 do 13. ure in sporočeni Komisiji, omogočajo izdajo dovoljenj za zahtevane količine, ovrednotene s koeficientom znižanja 91,7077 %.
Člen 2
Zahtevki za uvozna dovoljenja za riž z oznako KN 1006, vloženi od 2. januarja 2006 po 13. uri do konca leta 2006, ne omogočajo več izdaje uvoznih dovoljenj v okviru kvote, odprte z Uredbo (ES) št. 955/2005.
Člen 3
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. januarja 2006

Labels: 3
17
18